ועדת הכספים, כנסת 20, פרוטוקול מספר 672, 2017-03-15 10:10

משה גפני: אני עובר לסעיף הבא בסדר היום, פגיעה בתנאי שכרם של עובדי הוראה במגזר החרדי.

משה גפני: אני נתקלתי בשתי תופעות אבל נדבר גם על דברים אחרים עם אכן יספיק הזמן.

משה גפני: את התוספת של אלף השקלים שקיבלו עכשיו העובדים, כולל עובדי הוראה, לא קיבלו המורים במוסדות הפטור, כאשר בעבר קיבלו.

משה גפני: אני סבור שהנושא הזה הוא נושא שמפלה לרעה, שלא לדבר על המצב הזה שהשכר שלהם הוא לא בדיוק שכר גבוה ובסופו של דבר הם גם לא מקבלים את זה כך שממשיכים את העוני שלהם ללא הצדקה וללא צורך.

משה גפני: לאחר מכן, הגיע אלי עוד דבר.

משה גפני: הסכם שנעשה עם המכללות לעובדי הוראה שיש להם תוספת של עשרה אחוזים בשכרם, אבל המקבילים שלהם בסמינרים החרדיים אינן מקבלות, בעיקר נשים, את התוספת של עשרת האחוזים לשכרן מה ששוב משאיר אותן מאחור והתוצאה תהיה שהמורים או המורות הללו יהיו יותר עניים ממה שהם היום או שיהיו בשכר יותר נמוך מאשר המקבילים שלהם, עובדי הוראה במכללות שמקבלים לאחר ההסכם שנעשה על תוספת לשכר.

משה גפני: יכול להיות שאני אעלה גם את הנושא של אופק חדש, אבל העיקר עכשיו זה הנושא הזה אתו אני מתחיל, המורים במוסדות הפטור שלא מקבלים את אלף השקלים שקיבלו כולם.

<לירון ספרד: הלשכה המשפטית, משרד החינוך.

<לירון ספרד: לעניין של תקצוב מוסדות הפטור במענק הזה.

<לירון ספרד: באופן כללי אני אבהיר שמשרד החינוך מתקצב גם את הבעלויות מגן ילדים ועד חטיבת ביניים, מכללות להכשרת עובדי הוראה, כל המוכרים שאינם רשמיים.

<לירון ספרד: הוא מתקצב אותם בהתאם למה שקורה ברשמי לאור זה שהם מחויבים לשלם לעובדים שלהם את אותו שכר כפי שמשולם לעובדי הוראה במדינה, לפי תקנות חינוך ממלכתי במוסדות מוכרים.

<לירון ספרד: במוכר שאינו רשמי.

<לירון ספרד: מאחר ומוסדות הפטור לא מחויבים לשלם לעובדיהם את אותו שכר כפי שמשולם לעובדי הוראה במדינה, עד עכשיו אין חובה לתקצב את אותם מוסדות פטור עבור המענק הזה.

<לירון ספרד: העניין הובא לפתחה של המנכ"לית ולפתחו של שר החינוך ומדיניות המשרד היא לאפשר את מתן המענק הזה גם למוסדות הפטור ובשלב זה פועלים כרגע במשרד כדי לממש את המדיניות הזאת ולעשות כל מה שאפשר כדי להגשים אותה.

משה גפני: אני מודה לך על מה שאמרת.

משה גפני: אני מבקש לדעת האם אתה יכול לומר מהו פרק הזמן עליו אנחנו מדברים כי את אלף השקלים האלה כבר שילמו לפני זמן די רב.

<לירון ספרד: כפי שאמרתי, כרגע פועלים כדי לנסות לאפשר את זה.

משה גפני: יש לך הערכת זמן?

<לירון ספרד: אני אחזור לממונים ואבחן את זה מול הגורמים המקצועיים.

<לירון ספרד: אין לי תאריך.

משה גפני: מישהו יודע להגיד על איזה פרק זמן מדובר?

<עדן ביזמן: אין לנו כרגע פרק זמן.

<עדן ביזמן: בישיבות הכנה שעשינו לקראת הדיון כאן, הנחינו שהמדיניות תהיה לאפשר ואנחנו יכולים לעשות בדיקה ולברר.

משה גפני: כן.

משה גפני: חשוב לי לדעת.

משה גפני: תמסור את תודתי לשר ולמנכ"לית על ההחלטה הזאת שהיא החלטה חשובה.

משה גפני: אגב, היא הייתה גם בעבר.

משה גפני: היא לא החלטה חדשה אבל היא החלטה מאוד חד משמעית ומאוד עכשווית.

משה גפני: זאת אומרת, עוד לפני שהתחלנו לדבר על העניין הזה בדיון, כבר ידעתי שזה הכיוון אליו אתם הולכים במשרד.

משה גפני: מאוד חשוב לי לדעת, אם במהלך הדיון כאן או במהלך היום, על איזה פרק זמן אנחנו מדברים.

<חנוך זייברט: אתה אמרת דבר מאוד נכון, שהתקצוב צריך לבוא מכוח זה שמשלמים את השכר כמחויב בחוק.

<חנוך זייברט: הבעיה היא שבגני ילדים, אמרת החל מגני ילדים, מי שיודע מה שקורה בגני הילדים, אתם לא נותנים את הכסף לפי השכר המשולם אלא אתם נותנים לפי תקציב קבוע, דבר שגורם נזק לכל הרשתות לכל גני הילדים.

<חנוך זייברט: אנחנו משלמים לפי החוק את מה שצריך לשלם ואתם לא מתקצבים את מה שקיים בחוק.

<חנוך זייברט: לכן הייתי מאוד מבקש, כיוון שאמרת שזה ברור שכך זה חייב להיות, שפעם אחת ולתמיד יבדקו אם זה חייב להיות כך.

<חנוך זייברט: הייתי מבקש מהרב גפני שיקיים דיון בנושא הזה.

<חנוך זייברט: לא יכול להיות שגני הילדים לא יתוקצבו בתקציב שמגיע להם.

<חנוך זייברט: אומר כאן נציג משרד החינוך שברור שצריך לשלם לפי השכר שמשלמים, אבל בפועל זה לא קורה.

משה גפני: ועדיין זה לא מוריד מהבשורה שאמרת.

<חנוך זייברט: לא.

<חנוך זייברט: חס וחלילה.

<חנוך זייברט: הוא אמר את זה.

<חנוך זייברט: התשובה שלו הייתה שצריך לשלם.

משה גפני: הרב סורוצקין, מנכ"ל החינוך העצמאי, בבקשה.

<אליעזר סורוצקין: אני רוצה לבקש שכאשר בוחנים את זה, גם בפעם שעברה בשנת 2012, לא נתנו את זה בפעימה הראשונה אלא נתנו בפעימה השנייה אבל כשנתנו, נתנו את שתי הפעימות בפעם אחת.

<אליעזר סורוצקין: הואיל וכבר עברנו את הפעימה השנייה לגבי עובדי הוראה ברשתות, אם נותנים להם, שיתנו את זה עוד פעם בפעימה אחת כדי שנוכל להעביר.

משה גפני: כך היה בפעם הקודמת.

<אליעזר סורוצקין: כן.

<אליעזר סורוצקין: נתנו את זה בפעימה אחת.

משה גפני: נכון.

<לירון ספרד: נעביר את זה הלאה.

משה גפני: בסדר.

משה גפני: אני רוצה תשובה לגבי המועד.

משה גפני: תודה.

משה גפני: תשתדלו לתת לי תשובה עוד במהלך הדיון.

<לירון ספרד: נשתדל לתת תשובה עוד במהלך הדיון.

<אליעזר סורוצקין: לפרוטוקול, להודות לרב גפני.

משה גפני: לא.

משה גפני: תעשה לי טובה, אל תודה לי.

משה גפני: רק שלא יתקפו אותי.

משה גפני: הכול בסדר.

משה גפני: לגבי הסמינרים.

משה גפני: יש חוזר ששכר עובדי ההוראה במכללות האקדמיות, יש תוספת של עשרה אחוזים בשכרם.

<קריאה: היה מענק חד פעמי של 10,000.

משה גפני: יכול להיות.

משה גפני: אם יש את זה בחוזר, נדבר גם על זה.

משה גפני: מכיוון שההחלטה היא לא על עובדי ההוראה באגף הכשרת עובדי הוראה בציבור החרדי, שאלה הם הסמינרים, והם לא קיבלו את התוספת, משרד החינוך ומשרד האוצר פותחים פער בין העובדות החרדיות לבין העובדים והעובדות שאינם חרדים ואינן חרדיות, פותחים פער שהוא פער מאוד גדול.

משה גפני: אני הבנתי שמכיוון שמדובר על הסכם שכר לעובדי הוראה במכללות האקדמיות, באופן פורמלי הסמינרים לא נכללים בזה.

משה גפני: מישהו ממשרד האוצר כאן?

משה גפני: לא.

משה גפני: תתקשרי לערן יעקב ותגידי לו שאני מבקש שהוא יבוא.

משה גפני: אם לא, בסדר, שלא יבואו.

משה גפני: משרד החינוך, בבקשה.

<נח גרינפלד: מנהל אגף להכשרת עובדי הוראה.

<נח גרינפלד: אני רוצה לומר בקשר לדיון הקודם.

<נח גרינפלד: הסמינרים קיבלו את המענק כך שמבחינתנו הנושא הוא מוסדר והוא חלק מתוך המחויבות להסכם השכר וזה קיים.

משה גפני: לא רציתי להגיד.

משה גפני: ראשית, אני מסכים אתך אבל שום דבר בציבור החרדי לא מובן מאליו.

משה גפני: גם עובדי הסמינרים לא קיבלו לפני כמה שנים את התוספת הזאת.

משה גפני: היה כאן דיון על תקציב המדינה ואני הפסקתי את הדיון בגלל זה.

משה גפני: אחרי כן שילמו.

משה גפני: שום דבר לא מובן מאליו.

משה גפני: זה בסדר, אתם בסדר גמור בעניין הזה, אחרי שאני סידרתי אותו.

<נח גרינפלד: גם הפעימה הראשונה וגם הפעימה השנייה סודרו ושולמו באותו מועד ששולמו לעובדי הוראה במכללות האקדמיות להוראה.

משה גפני: יישר כוח.

<נח גרינפלד: לגבי הסכם השכר.

<נח גרינפלד: אני אתחיל בהערה שמבחינתי היא החיובית ביותר.

<נח גרינפלד: ברגע שמבחינתנו האוצר יאפשר לשלם את זה – בשמחה אנחנו נעשה את זה.

<נח גרינפלד: התקציב לא התקבל לנושא.

משה גפני: למכללות התקבל?

<נח גרינפלד: למכללות התקבל.

<נח גרינפלד: הסכם השכר בעיקרו נחתם כהסכם אופק חדש, יישום של אופק חדש במכללות הכולל בתוכו רפורמה לקראת מעבר המכללות ל-ות"ת על כל מה שמשת

<נח גרינפלד: מע בתוך החלק הזה.

<נח גרינפלד: אכן לכאורה על פניו בצד הפורמלי גם בהסכם עצמו, השלושה הואילים שמופיעים בהסכם, הם למעשה מחריגים, מתחמים על גבי מי זה חל וכתוצאה מזה גם על מי זה לא חל מבחינת ההסכם.

<נח גרינפלד: מבחינה זו לכאורה אפשר היה לראות את ההסכם של עשרה אחוזים כשונה מההסכם של התוספת של השישה אחוזים כולל המענק שניתן בתוכו, אבל ההסכם כהסכם למעשה נחתם כחלק מהסכם של אופק חדש הכולל בתוכו את הרפורמה שמתקשרת למכללות האקדמיות.

<נח גרינפלד: לכן הוא לא חל למעשה על הסמינרים.

משה גפני: התוספת של עשרת האחוזים קשורה לאופק חדש?

<נח גרינפלד: כן.

משה גפני: איך היא קשורה?

<נח גרינפלד: ההסכם כולו הוא הסכם של 16 אחוזים.

<נח גרינפלד: בתוכו יש עשרה אחוזים ומענק חד פעמי שהוא תוספת רוחבית פלוס שישה אחוזים למעשה שלא נחתם.

<נח גרינפלד: אבל ההסכם כולו למעשה הוא הסכם מסגרת של 16 אחוזים והוא הסכם אחד.

משה גפני: אני לא כל כך מבין.

משה גפני: אופק חדש, מדובר על בתי הספר היסודיים.

<נח גרינפלד: כן, אבל בהסכם של אופק חדש שנחתם על בתי הספר היסודיים, מכיוון שהסתדרות המורים היא הגורם המייצג גם של עובדי ההוראה במכללות.

<נח גרינפלד: בהסכם שהם חתמו של הסכם של אופק חדש, הם כתבו שיתנהל משא ומתן גם על הסכם שכר של המכללות וההסכם הזה נובע מתוך ההסכם של אופק חדש שלמעשה חל על בתי הספר היסודיים.

<נח גרינפלד: אגב, כתוצאה מזה גם על המדריכים, גם על היועצים וכן הלאה וכן הלאה בתוך כל החלק הזה, בתוך אותו הסכם של הרחבה של אופק חדש שחל.

משה גפני: אני עובר על החוזר של אייל רם.

משה גפני: לא מוזכר אפילו ברמז לגבי אופק חדש.

<נח גרינפלד: אני יכול להעביר אליך את ההסכם?

<נח גרינפלד: זה ההסכם.

משה גפני: איזה הסכם?

<נח גרינפלד: הסכם שנחתם על ידי המנכ"לית.

<נח גרינפלד: ההסכם של תוספת השכר.

<נח גרינפלד: זה ההסכם של 16 אחוזים בתוכו יש את עשרת האחוזים ואת המענק.

משה גפני: המשמעות של העניין היא שאם מגיעים להסכמה על אופק חדש שעל זה עכשיו מדברים, אנחנו איחרנו את הרכבת.

<נח גרינפלד: לא.

משה גפני: כן איחרנו, מכיוון שמה המשמעות של העניין?

משה גפני: הרי אופק חדש מדבר על בתי הספר היסודיים.

משה גפני: אנחנו מדברים על העלאת הרמה של עובדי ההוראה בבתי הספר היסודיים.

משה גפני: כלומר, הציבור החרדי לא יהיה בזה.

משה גפני: זאת המשמעות של העניין.

משה גפני: הרי לא מדברים על תוספת שעות למורות בבתי הספר היסודיים.

משה גפני: מדובר על העלאת רמתן של המורות או המורים שצריכים לבוא ללמד בבתי הספר.

משה גפני: אז אומרים שהחרדים יהיו ברמה נמוכה.

משה גפני: זה מה שאומרים.

<קריאה: כבר עכשיו זה כך.

משה גפני: על זה אני מדבר עכשיו.

משה גפני: לא כללית אלא על זה.

משה גפני: מה המשמעות של העניין.

<נח גרינפלד: אני רוצה לומר שכלפי הנושא של הרמה - - -

משה גפני: לא.

משה גפני: אני לא מדבר על הרמה מבחינה רוחנית או פדגוגית.

משה גפני: אני מדבר על השכר.

משה גפני: בשכר המורה החרדית או המורה החרדי יקבלו שכר שהוא 16 אחוזים לפי מה שאתה אומר פחות ממה שיקבל המקביל שלהם בבית ספר אחר שהוא איננו בית ספר חרדי.

<נח גרינפלד: מה שההסכם הזה אומר, עשרה אחוזים.

<נח גרינפלד: ה-16 אחוזים ניתן לטובת דרגות מסוימות ואיננו הסכם רוחבי.

<נח גרינפלד: אכן בתוספת של העשרה אחוזים, אני לא מתכחש, זה בוודאי פער משמעותי בין השכר של מרצה במכללה אקדמית לעומת שכר של המרצה בסמינר.

<נח גרינפלד: אינני מתכחש לזה.

<נח גרינפלד: ההסכם הזה מבחינת המעטפת שלו נחתם סביב מעטפת של אופק חדש ויישום של מעטפת אופק חדש.

<נח גרינפלד: אין לי שום ספק שאם האוצר יחריג את הנושא ויאמר שאת העשרה אחוזים כן תיתנו כי היא תוספת רוחבית, אנחנו נממש את זה בשמחה.

משה גפני: מה העמדה שלכם?

משה גפני: נניח שהאוצר נותן.

<עדן ביזמן: נממש בשמחה.

<עדן ביזמן: הוא אמר.

משה גפני: זאת אומרת, זה תלוי בכסף שהאוצר ייתן.

משה גפני: מבחינה מקצועית המשמעות של העניין היא שהמורים הללו יקבלו שכר נמוך יותר.

משה גפני: הם מלמדים והם עובדי הוראה לכל דבר ועניין והם גם נמצאים בתוך המערכת.

<נח גרינפלד: אלה סמינרים שמחויבים לשלם הסכם שכר.

<חנוך זייברט: האבסורד הוא בדיוק זה.

משה גפני: אני אבהיר את מה שנח אמר.

<לירון ספרד: צריך להבהיר שאנחנו מדברים על מורי מורים ולא על מורים.

<חנוך זייברט: כן.

<חנוך זייברט: מורים בעל תיכוני.

משה גפני: על זה מדובר והמשמעות של העניין היא שמעמידים את מורי המורים בחינוך החרדי ברמה תקציבית יותר נמוכה ומשאירים אותם מאחור.

<חנוך זייברט: כבוד היושב ראש, יש דבר אחד שממש לא ברור לי.

<חנוך זייברט: בכל הסכם שכר שיש, יש צו הרחבה שחל על כולם.

<חנוך זייברט: הם חייבים לשלם את התוספות בצווי הרחבה.

<חנוך זייברט: כאשר המדינה צריכה לשלם, את הנושא הזה של צווי הרחבה.

<חנוך זייברט: זה אחד הדברים הכי לא מובנים שקיימים.

<חנוך זייברט: שיענה לי עורך הדין מבחינה משפטית.

משה גפני: תחזור על השאלה.

<חנוך זייברט: בכל הסכם שכר שיש, שאני לא חתום עליו, צו הרחבה מחייב אותי לשלם את התוספת הזאת, בין שאני רוצה ובין שאני לא נכלל או לא נכלל.

<חנוך זייברט: ברגע שהמדינה צריכה לשלם, אין צווי הרחבה.

<חנוך זייברט: אז לא חייבים לשלם ואומרים לך שזה חתם וזה לא חתם.

<חנוך זייברט: מה זה קשור?

<חנוך זייברט: ברגע שיש תוספת למורים, בכלל צו הרחבה, זה חייב לחול על כל המורים.

<נח גרינפלד: אני רוצה לדייק בדבר אחד.

<נח גרינפלד: מבחינה זו, אם היה צו הרחבה, בשמחה.

<חנוך זייברט: אני אומר שאין צווי הרחבה.

<חנוך זייברט: צווי הרחבה חלים מתי שאנחנו צריכים לשלם ולא מתי שהמדינה צריכה לשלם.

<חנוך זייברט: זה בדיוק מה שאני אומר.

<חנוך זייברט: בפועל, כשאנחנו צריכים לשלם, יש צווי הרחבה, אבל כשזה חל על המדינה, אין צווי הרחבה.

<נח גרינפלד: ההנחיות שלנו הן שאת המענק צריך לשלם לכל עובדי ההוראה.

<נח גרינפלד: כל עובדי ההוראה מחויבים בקבלת המענק.

<נח גרינפלד: לעומת זאת, התוספת של עשרה אחוזים, העמותות, הבעלויות, אינן מחויבות לשלם.

<אליעזר סורוצקין: אני רוצה להעלות עוד דבר בנושא של קיפוח של העובדים.

<אליעזר סורוצקין: אצלנו בחינוך העצמאי, על כל 10,000 עובדים, היה הסכם קיבוצי שנחתם ב-30 בספטמבר 2016 שנתן תוספת.

<אליעזר סורוצקין: אולי לירון אמור לדעת את זה.

<אליעזר סורוצקין: ההסכם נתן תוספת של 108 שקלים לכל עובד הוראה ואחרי כן זה הולך ומתרחב.

<אליעזר סורוצקין: הגוף היחיד שדילגו עליו בתוספת של התשלום הזה, אלה עובדי החינוך העצמאי.

<אליעזר סורוצקין: מוכר לך?

<לירון ספרד: העניין לא מוכר.

<לירון ספרד: אני אשמח אם תעביר אלינו פניה.

משה גפני: לא, לא הבנתי.

<אליעזר סורוצקין: ב-30 בספטמבר 2016 נחתם הסכם קיבוצי שכל עובד הוראה מקבל 108 שקלים תוספת.

<אליעזר סורוצקין: זה הולך במדרגים.

<אליעזר סורוצקין: עכשיו זה כבר נכנס, ממרץ 2017, ל-197 שקלים.

<אליעזר סורוצקין: זה הסכם קיבוצי, תוספת לשכר כל חודש.

<אליעזר סורוצקין: עובדי החינוך העצמאי לא מקבלים את הכסף הזה.

<אליעזר סורוצקין: החשבת אומרת שאין לה הוראה לשלם את אותו.

<אליעזר סורוצקין: הבהרה שהגיעה אלינו על ידי היועץ המשפטי שלנו מתשובת משרד החינוך, לכאורה יש להחיל את הכסף הזה גם על עובדי החינוך העצמאי ועדיין לא משלמים לנו את זה.

<אליעזר סורוצקין: זה המון כסף.

<אליעזר סורוצקין: זה ל-10,000 עובדי הוראה.

משה גפני: החוק קובע שהרשתות, החינוך העצמאי ומעין החינוך התורני, יתוקצבו בשווה כמו כלל ילדי ישראל.

משה גפני: אני לא מכיר את העניין הזה, אבל מה שאומר מנכ"ל החינוך העצמאי, הם קיבלו תוספת, היו חייבים להעביר את זה על פי החוק גם למורים ולמורות של החינוך העצמאי.

<לירון ספרד: אני אשמח אם הרב סורוצקין יעביר לנו את זה בכתב ואני אדאג לבדוק את העניין.

משה גפני: בסדר.

משה גפני: תעביר אלי העתק.

<זאב וולף: אתה אומר שאת ה-10,000 שקלים שלחו למוסדות?

<זאב וולף: את המענק החד פעמי.

<נח גרינפלד: כן.

<נח גרינפלד: את האלף.

<זאב וולף: האלף, בסדר.

משה גפני: עם הסמינרים אין בעיה כפי שאמר מר גרינפלד ואני מאשר את זה.

משה גפני: אין בעיה עם התוספות הללו, לא בחינוך העצמאי, לא בסמינרים ולא במקומות אותם לא הבאתי לדיון.

משה גפני: זה היה בעבר בבעיה, לפני כמה שנים אבל הבעיה הזו הסתדרה.

משה גפני: מה שמר גרינפלד אומר בעניין הזה, זה נכון.

משה גפני: היחידים שלא קיבלו את התוספת הזאת, שהיא תוספת שניתנה לכל עובדי המשק, זה היה כאן בדיון לפני כמה שנים, אלה המורים במוסדות הפטור.

משה גפני: מה שאמר משרד החינוך עכשיו, הוא אמר בשם השר ובשם המנכ"לית שהם יבצעו את זה והם יקבלו את הכסף כפי שקיבלו בעבר.

משה גפני: אני מקווה שזה יהיה מהר.

משה גפני: אני מחכה לתשובה כמה זמן זה ייקח.

<אליעזר סורוצקין: המחשבים שלנו בהעברות למוסדות הפטור ייסגרו וזה לא יהיה למשכורת פסח.

<אליעזר סורוצקין: אם כבר מסדרים להם, כדאי שזה יהיה לקראת פסח.

משה גפני: כן.

משה גפני: לעשות את זה מהר.

<אליעזר סורוצקין: זה צריך להיות במהלך השבוע כי אחרת לא נוכל להעביר את זה.

<אליעזר סורוצקין: את שתי הפעימות של האלף פלוס אלף.

<אליעזר סורוצקין: אם מסדרים, יושבת כאן גברת קנר שהיא אחראית להעביר את כל הכספים למוסדות הפטור.

<אליעזר סורוצקין: אם נקבל את זה בזמן, זה יגיע לקראת החג.

<אליעזר סורוצקין: אם לא, זה כבר אחרי החג.

משה גפני: גברת קנר, אני מבקש שאת תגידי.

<נחמה קנר: יש מוסדות שעל דעת עצמם , אפילו שהם לא מחויבים, שילמו את זה ומחכים להחזר.

<נחמה קנר: הם אומרים שהם יודעים שכל המורים במשק קיבלו את זה והמורים האלה לא אמורים להיות מופלים לרעה ולכן הם שילמו את זה ביוזמתם.

<נחמה קנר: יש מוסדות שמחכים וכל הזמן מתקשרים ומבררים מתי הכסף יגיע ואם הוא יגיע מוקדם, הם אומרים שהם יוכלו להעביר את זה לפני פסח וזאת תהיה בשורה טובה.

<לירון ספרד: אני אעביר את המסר הלאה.

משה גפני: בסדר.

משה גפני: אני מחכה לתשובה ממשרד החינוך.

משה גפני: יש עוד מישהו שרוצה להתייחס?

משה גפני: אם אפשר להתייחס גם לאופק חדש מכיוון שזה יעלה כאן לדיון.

<אביגיל שקוביצקי: זו תמיד דילמה להתייחס כי גם בסמינרים כאשר מדברים על התוספת, לא יודעים אם לדבר או לא כי גם אם ייתנו את התוספת של עשרת האחוזים, בסופו של דבר מקבלים את זה רק עבור ארבעים אחוזים מהמורים והמוסד מתחייב לשלם למאה אחוזים מהמורים.

<אביגיל שקוביצקי: אני תוהה כמה נכון תמיד לדחוק בנושאים האלה, זאת אומרת אוי לי מיצרי ואוי לי מיוצרי בנושאים האלה.

<אביגיל שקוביצקי: גם באלף שקלים של הפטור, מקבלים 55 אחוזים ויצטרכו לשלם למאה אחוזים.

משה גפני: למה ארבעים אחוזים?

<אביגיל שקוביצקי: המכסה של המורים שמאושרת היא ארבעים אחוזים.

<אביגיל שקוביצקי: גם אם תהיה תוספת קואליציונית, התוספת של עשרה אחוזים תהיה מהקואליציוני, פחות תלמידים.

משה גפני: זה לא קשור לזה.

<אביגיל שקוביצקי: אם מוסיפים את עשרת האחוזים, זה רק בשביל תקן של ארבעים אחוזים מהמורים כי היום המכסה שמאושרת לתלמידות בסמינרים היא 2,300 תלמידות וזה בסביבות ארבעים אחוזים מהתלמידות והמורים.

<אביגיל שקוביצקי: זאת אומרת שאם יאשרו את עשרת האחוזים, זה יחייב את המוסדות, הם יקבלו בממוצע ארבעה אחוזים ויוציאו עשרה אחוזים.

<אביגיל שקוביצקי: זה עוזר למורים אבל יכול להיות שעל הדרך אולי פוגעים במוסד ואחר כך ביכולת שלו לעמוד במשימה לשלם את השכר למורים.

<אביגיל שקוביצקי: צריכים לבחון את התמונה אם נותנים חלקית, אולי גם לאשר להם לתת תוספת חלקית.

<אביגיל שקוביצקי: אני לא יודעת.

<אביגיל שקוביצקי: זאת בעיה משפטית.

<קריאה: או לתת את כל הכסף.

<אביגיל שקוביצקי: או לתת את כל הכסף.

משה גפני: אני שמתי את זה על סדר היום.

משה גפני: לא נהוג אצלי לשים דברים כאלה על סדר היום ואני יותר עושה את זה בשיחות שאני מנהל, אבל אני חי בהרגשה שהרבה דברים עוברים היום לידנו, ליד הציבור החרדי, ואנחנו לא מתייחסים לעניין הזה.

משה גפני: עבר לידנו אופק חדש, עבר לידנו עוז לתמורה, עבר לידנו תוספות כאלה ואחרות ולא שמעתי זעקה.

משה גפני: במקרה שלח לי הרב אוסטרליץ את הנושא הזה של הסמינרים, שלחה לי גברת קנר את הנושא הזה של מוסדות הפטור, יש לי הרגשה שבמשרדי הממשלה אומרים, בסדר, לא חייבים, לא יקרה שום דבר, ב"הארץ" לא תהיה כתבה על זה.

משה גפני: כנראה לא תהיה כתבה על זה.

משה גפני: אני הגעתי למסקנה שאסור לנו להפסיק עם הדבר הזה ולהגיד שהמורים והמורות אצלנו, שהתלמידים והתלמידים אצלנו, יקבלו את מה שמגיע להם פחות ממה שמקבלים אחרים.

משה גפני: אני לא מתכוון לעבור על זה לסדר היום.

משה גפני: מה שאת מעלה, זה נכון, נשמע תכף את נח גרינפלד.

<אביגיל שקוביצקי: זה יותר היבט משפטי.

משה גפני: אז נשמע את משרד החינוך.

משה גפני: אבל אני לא מתכוון לוותר על זה.

משה גפני: לא מתכוון לוותר.

משה גפני: לא יהיה דבר כזה שאנחנו נהיה סוג ג'.

משה גפני: נצביע ג', כן, אבל לא סוג ג'.

משה גפני: המציאות הזאת, בעבר אני הייתי קופץ על כל דבר כזה.

משה גפני: הייתה פעימה הזאת של אלף השקלים ועוד אלף שקלים.

משה גפני: היו דברים רבים ואני קפצתי מיד כי למה האפליה הזאת?

משה גפני: גם כך יש אפליות אצלנו שהן אפליות מובנות, שהסכמנו להן.

משה גפני: למה להוסיף תוספות.

משה גפני: לכן אני מקיים את הדיון הזה ואני מתכוון להמשיך אותו.

משה גפני: נח, היא מעלה טענה נכונה.

<נח גרינפלד: הבנתי אותה.

<נח גרינפלד: בשיחות שלי עם האוצר ברור היה לי לכתחילה, וגם בשיחות שלי עם מנהלי סמינרים, שהסוגיה היא סוגיה אחרת לגמרי.

<נח גרינפלד: הסוגיה היא מספר התקנים שקיימים במוסדות.

<נח גרינפלד: מספר התקנים שקיימים במוסדות כולל הבנים, זה עד 2,500.

<נח גרינפלד: מספר הלומדים הוא בסביבות 6,800.

<נח גרינפלד: ברור שיש הפרש אדיר בין מספר הלומדים המתוקצבים לבין מספר הלומדים הלא מתוקצבים.

<נח גרינפלד: התוצאה היא שמספר תקן להעסקה של אנשי סגל הוא הרבה יותר קטן מאשר קיים בפועל.

<נח גרינפלד: התקצוב בנוי לפי התקן.

<נח גרינפלד: התקצוב לא בנוי לפי סך כל אנשי סגל שקיימים, גם במכללות האקדמיות, בכל המסגרת כולה

משה גפני: אבל אתה יודע שאצלנו זה שונה.

<נח גרינפלד: לכן אמרתי.

משה גפני: אנחנו מתקצבים את המוסדות האקדמיים בלמעלה מעשרה מיליארד שקלים שהציבור החרדי לא נהנה מזה.

<נח גרינפלד: אני לא נכנס עכשיו לוויכוח.

משה גפני: אצלנו זה משהו אחר.

משה גפני: אצלנו הבנות בסמינרים, זה כמו בנים בישיבות גבוהות.

<נח גרינפלד: זה בסדר.

<נח גרינפלד: בכוונה אני אומר שכאשר אני מדבר על נושא של תקן שקיים לנו, תקציב בסיס שקיים עבור הסמינרים החרדיים, כיתות י"ג, י"ג ו-ט"ו - - -

משה גפני: הוא פחות מכפי שקורה בפועל.

<נח גרינפלד: הוא הרבה פחות.

<נח גרינפלד: הוא ארבעים אחוזים.

משה גפני: כן.

משה גפני: זה מה שאמרה הגברת שקוביצקי.

<נח גרינפלד: התוצאה יוצרת מציאות בה המחויבות המשפטית של המוסד היא לשלם למלוא הסגל שהוא מעסיק.

<נח גרינפלד: זו המחויבות המשפטית, אף על פי שהוא יקבל רק לפי התקנים.

<נח גרינפלד: כאן זאת ברירת המחדל שלו אבל הוא נושא בפני עצמו והוא מתקשר לא רק לתשלום של תוספת השכר אלא גם לתשלום הבסיסי של השכר.

משה גפני: לירון, אתה רוצה להוסיף משהו בעניין הזה?

<לירון ספרד: לא.

<לירון ספרד: אין לי מה להוסיף.

<לירון ספרד: זאת באמת סוגיה.

<חנוך זייברט: זה הרבה יותר חמור מכפי שנאמר על ידי גברת שקוביצקי ולכן לא רציתי להעלות את הנושא הזה אבל היא העלתה אותו.

<חנוך זייברט: אתה יודע מה האוצר יעשו?

משה גפני: אם אפשר לא להגיד בקול כי הם עוד יקבלו את העצה שלך.

<חנוך זייברט: מה עשה האוצר כשרצו להגדיל את מספר הבנים שלומדים?

<חנוך זייברט: הוא אמר שהמספר כולל את הבנים וכולל את הבנות.

<חנוך זייברט: אם מספר הבנים גדל, מספר הבנות קטן.

<חנוך זייברט: או אם נכנסו תכניות חדשות, זה נכלל בתוך מסגרת.

<חנוך זייברט: ף

<נח גרינפלד: זה לא משנה.

<נח גרינפלד: גם אם תיקח 2,500 בנות, עדיין - - -

<חנוך זייברט: אתה צודק.

<חנוך זייברט: אין ויכוח.

<חנוך זייברט: לכן אמרתי שאני מכיר את הנושא.

<חנוך זייברט: הבעיה היא שאנחנו פוחדים שגם את השישה אחוזים לא נקבל.

משה גפני: לא, הוא לא אמר את זה.

<חנוך זייברט: מה קרה עם הבנים כשהם נכנסו?

<חנוך זייברט: ירד מספר הבנות.

<נח גרינפלד: ממש לא.

משה גפני: חנוך, הוא לא אמר את זה.

משה גפני: מה שיש בפרוטוקול, זה מה שהוא אמר.

משה גפני: יש עוד מישהו שרוצה להתייחס?

<אבי פרידמן: הגעתי לבקשת הוועדה.

<אבי פרידמן: אני מאגף השכר.

<אבי פרידמן: לדעתנו, כמו שאמרנו למזכירות הוועדה - - -

משה גפני: רק רגע.

משה גפני: יש לנו נוהג בוועדה, ראשית באים בזמן.

משה גפני: שנית, שולחים מישהו שמבין בעניין הזה.

משה גפני: שלישית, אומרים שם ותפקיד לפרוטוקול.

<אבי פרידמן: אני מהאגף השכר והסכמי עבודה במשרד האוצר.

משה גפני: מה התפקיד שלך?

<אבי פרידמן: אני אחראי על שכר עובדי הוראה באגף.

<אבי פרידמן: האגף שלנו מתעסק בגופים מתוקצבים ונתמכים לפי חוק יסודות התקציב ובעובדי מדינה.

<אבי פרידמן: המוסדות שדנים בהם למיטב הבנתנו בוועדה הזאת, הם לא תחת האחריות של האגף ולכן גם הודענו שאין לנו נגיעה בנושא ואנחנו לא יכולים לדבר.

<אבי פרידמן: ממש בדקות האחרונות אמרו לנו שבכל זאת הנוכחות שלנו נדרשת ולכן הגעתי לבקשת הוועדה.

<אבי פרידמן: אם יש רצון לשאול לגבי ההסכמים שחלים בגופים אחרים, אני יכול לענות.

משה גפני: כן.

משה גפני: יש לי שאלה.

משה גפני: אני נמצא בקשר מתמיד עם הממונה על השכר לדורותיהם והממונה על השכר יודע שההשלכה של חתימה על הסכם קיבוצי – אגב, אני גם אביא את ההסתדרות – גורמת אפליה כלפי המורים והמורות החרדים.

משה גפני: זאת אומרת, מדינת ישראל חותמת הסכם שאתם חתומים עליו, הממונה עלה שכר חתום עליו יחד עם כל האחרים, ואומרים שקבוצת אוכלוסייה שנמצאת כעובדי מדינה או נמצאת בהסכם הקיבוצי, מקבלים תוספת של עשרה אחוזים.

משה גפני: יש קבוצה אחרת שהיא לא עובדי מדינה והיא לא מקבלת את התוספת הזאת.

משה גפני: אני יכול להמשיך את הרעיון הזה ולהגיד שאלה שהם עובדי מדינה, אתם תדאגו לשכר שלהם, שהם יקבלו את השכר בזמן, אלה שאינם עובדי מדינה, חרדים, לא יקבלו שכר בכלל.

משה גפני: הרי אתם אחראים על השכר במדינת ישראל.

משה גפני: אתה הממונה על השכר, אתה עובד אצל הממונה על השכר, אתה קיבלת החלטה שתפלה לרעה ציבור חרדי.

משה גפני: לא ערבי, לא ממלכתי, לא ממלכתי דתי, רק את הציבור החרדי.

משה גפני: ההחלטה הזאת היא החלטה מדינית.

משה גפני: היא איננה החלטה פורמלית שאתה אחראי.

משה גפני: אני יודע על מה אתה אחראי.

משה גפני: אתה התעלמת מהעניין הזה.

משה גפני: אתה התעלמת מהעובדה שאתם לוקחים אחורנית את כל הציבור החרדי.

משה גפני: את עובדי ההוראה, את מה שנלווה לעובדי ההוראה.

משה גפני: הרי יש חוק.

משה גפני: אתם לא יכולים לברוח מהעניין הזה.

משה גפני: אני מבין שיש לכם ממונה על שכר חדש, ערן יעקב, שכבר בירכתי אותו כמה פעמים.

משה גפני: אני לא מתכוון לעבור על זה לסדר היום.

משה גפני: זה לא יעבור.

משה גפני: המצב הזה שבו אנחנו נודיע קבל עם ועולם, ואתה נציג רשמי של הממונה על השכר, אתה אומר שאנחנו חותמים הסכם עם אחוז כזה גבוה באוכלוסיית המורים ואחוז יותר קטן יישאר בעוני או שיחזור אחורנית או שיישאר ממודר.

משה גפני: זה לא יהיה.

משה גפני: לא יהיה.

משה גפני: מכיוון שאגף התקציבים הודיע שהוא נמצא בימי עיון ולכן הוא לא כאן, אני אבקש בשבוע הבא להמשיך את הדיון הזה ואני אבקש שיבוא הממונה על השכר ואגף התקציבים.

משה גפני: אגב, משרד החינוך היה היום יוצא מן הכלל.

משה גפני: משרד החינוך אומר שאם משרד האוצר מעביר את הכסף, והוא בדעה להעביר את זה, והוא יעשה את זה בשמחה.

משה גפני: זאת אומרת, אנחנו מדברים עכשיו על כסף.

משה גפני: אני לא מקבל את העניין הזה.

משה גפני: אני מעיד על כמה וכמה פעמים שהיה הנושא של ממונה על השכר שידע שהוא ממונה על הנושא של עובדי המדינה ואלה שנמצאים בהסכם הקיבוצי, הוא ידע להחיל את זה גם על האחרים שהם באותו מעמד, באותה דרגה, באותו יחס, מעבר לעובדה הפורמלית שהחינוך החרדי הוא לא חינוך ממלכתי.

משה גפני: אנחנו יודעים את זה.

משה גפני: בכל אופן המחוקק קבע שיקבלו שכר כמו כולם, לפחות הרשתות.

משה גפני: לאחרים יש אחוז שהם מקבלים.

משה גפני: המדינה לא התעלמה מהעובדה הזאת, לפי דעתי מאז יגאל אלון עת היה שר החינוך אבל אפילו גם קודם.

משה גפני: לא התעלמה מהעובדה שיש חלק מהאוכלוסייה שזו דרכו ולא משאירים אותו עם פחות שכר.

משה גפני: הדבר הכי עקרוני שצריך להיות אצלכם זה לא לגעת בשכר ואתם נוגעים בשכר.

משה גפני: אתם מוסיפים פה ולא מוסיפים פה.

משה גפני: אתם פותחים פער.

משה גפני: לא מתכוון לעבור על זה לסדר היום.

יצחק וקנין: כשאתה מביא משהו אחר, הם אומרים לך עיקרון השוויון.

יצחק וקנין: עד שזה מגיע לחרדים.

משה גפני: כמו המשל של הרב יונתן אייבשיץ.

<אליעזר סורוצקין: הרב גפני, אני יכול לשאול את נציג הממונה על השכר,.

משה גפני: כן.

<אליעזר סורוצקין: היה הסכם של תוספת שקלית של 108 שקלים.

<אליעזר סורוצקין: מוכר לך?

<אבי פרידמן: כן.

<אליעזר סורוצקין: החינוך העצמאי לא קיבלנו את זה.

<אליעזר סורוצקין: אגב, יש חוות דעת של משרד החינוך.

משה גפני: תגיד מה זה ה-108 שקלים.

<אליעזר סורוצקין: זה ילך ויגדל.

<אבי פרידמן: ה-108 שקלים, תוספת שקלית, התוספת לשכר שניתנה לעובדי הוראה בשירות המדינה שמיוצגים על ידי הסתדרות המורים.

<אבי פרידמן: זה ההסכם הקיבוצי שאנחנו חתמנו אתם.

<אבי פרידמן: אני שוב אחדד את העניין.

<אבי פרידמן: אנחנו כאגף השכר, מבלי להתייחס לעניינים של השוויון - - -

משה גפני: מה זה ה-108 שקלים?

<אבי פרידמן: ה-108 שקלים הם תוספת שכר שקלית שניתנה לעובדי הוראה בשירות המדינה שמיוצגים על ידי הסתדרות המורים.

<אבי פרידמן: מדובר בהסכם שכר.

<אליעזר סורוצקין: לנו יש הסתדרות מורי אגודת ישראל וכאן דילגו עלינו.

משה גפני: מה יקרה אם יוחלט שמוסיפים תוספת לשכר באופן כללי, לשכר של עובדי ההוראה?

משה גפני: עובדי החינוך העצמאי לא יקבלו את זה?

<אבי פרידמן: כבוד היושב ראש, אני מאוד אשמח לענות לך אבל על פי הסמכויות שניתנו לי בחוק אני יכול לדבר אך ורק על הנושאים שיש לי סמכות לגביהם.

<אבי פרידמן: קרי, גופים מתוקצבים ונתמכים.

משה גפני: אבל בחוק כתוב שצריך לתקצב את הרשתות בשווה.

משה גפני: איך אתה יכול לתקצב רק את החלק הזה?

<אבי פרידמן: אני מבין אבל אני אגף השכר.

<אבי פרידמן: אני לא אגף התקציבים.

<אבי פרידמן: אני לא מתקצב.

<אבי פרידמן: אני עושה את ההסכמים, אני מעדכן את אגף התקציבים.

<אבי פרידמן: ההשלכות לגבי התקצוב, זה לא נושא שאני מכיר או אחראי עליו.

<אליעזר סורוצקין: דהיינו, זה מגיע לנו אלא שאין כסף?

<אבי פרידמן: אני אומר שוב.

<אבי פרידמן: אני לא יכול לדבר על נושא שהוא לא בתחום אחריותי וגם מסרנו את זה לוועדה.

<אביגיל שקוביצקי: בגנים קיבלו.

<אביגיל שקוביצקי: מן הסתם יכול להיות שביסודי זאת פשוט טעות.

<אליעזר סורוצקין: ה-108 שקלים.

<אביגיל שקוביצקי: כן.

<אביגיל שקוביצקי: יש לנו כאן את הפירוט שקיבלנו ממשרד החינוך.

<אביגיל שקוביצקי: נראה שבטעות זה לא נכנס ליסודי.

<אליעזר סורוצקין: אני אשמח לקבל את הפירוט הזה.

<אליעזר סורוצקין: לנו יש חוות דעת ועדיין החשבות לא משחררת את הכסף לתשלום.

<אביגיל שקוביצקי: אם בגנים קיבלו וגם הם לא מיוצגים בהסתדרות, אני חושבת שגם ביסודי צריך.

<אליעזר סורוצקין: יש לנו חוות דעת מרכזת בכירה יפעת לוי בתחום של שכר שהיא כותבת שיש להחיל את זה - יש לי כאן את חוות הדעת – גם על עובדי החינוך העצמאי ואנחנו לא מקבלים את זה.

<אליעזר סורוצקין: האוצר לא משלם לנו את זה בינתיים.

<אביגיל שקוביצקי: יכול להיות שזאת טעות.

משה גפני: תעבירי את הנייר הזה אבל זה קצת סותר את מה שאמרת מכיוון שאם הגנים מתוקצבים, המשמעות של העניין היא שהם כן מתוקצבים.

משה גפני: אגב, אני אגיד לך שכתוב בחוק יסודות התקציב, בסעיף ג(א) שהמדינה תתקצב את זה על פי חוק יסודות התקציב.

משה גפני: אתה אמרת קודם שאתה ממונה גם על המוסדות המתוקצבים?

<אבי פרידמן: גופים מתוקצבים לפי חוק יסודות התקציב, הם רשימה סגורה של גופים.

משה גפני: שני גופים.

<אבי פרידמן: יש הגדרה.

משה גפני: יש שתי תוספות.

<אבי פרידמן: יש שתי הגדרות.

<אבי פרידמן: הגופים המתוקצבים עליהם אנחנו מדברים, הם לא תחת האחריות החוקית של הממונה על השכר.

משה גפני: אבל אתם מתקצבים את הגופים המתוקצבים על פי חוק.

<אבי פרידמן: אנחנו גם לא מתקצבים.

<אבי פרידמן: אנחנו אחראים.

משה גפני: אתם אחראים על גופים מתוקצבים על פי חוק.

משה גפני: לכן כנראה הגנים קיבלו.

<אבי פרידמן: ההגדרה של גוף מתוקצב היא לא הגנים בחינוך המיוחד, לא הרשתות, אלא אלה הגדרות אחרות.

<אבי פרידמן: זה בנק ישראל, אלה רשויות מקומיות אם אני זוכר נכון.

<אבי פרידמן: זאת רשימה סגורה של גופים.

משה גפני: למה הגנים קיבלו?

<אבי פרידמן: אתה שואל שאלה של תקצוב דה פקטו שצריך להפנות אותה למשרד החינוך ולאגף התקציבים.

<אבי פרידמן: כמו שאמרנו לוועדה, אגף השכר לא יכול לעזור כאן.

משה גפני: בסדר.

משה גפני: יש עוד מישהו שרוצה להתייחס לעניין?

משה גפני: אני רוצה לסכם את הדיון.

משה גפני: ראשית, אני מודה על ההודעה של משרד החינוך.

משה גפני: יש לך כבר תשובה כמה זמן זה ייקח או שעדיין לא?

<לירון ספרד: לצערי לא.

<לירון ספרד: אני אדאג שיעבירו לוועדה.

משה גפני: כן, שיעבירו את זה עוד היום.

משה גפני: זה חשוב מאוד.

<לירון ספרד: כמו שאמרתי, פועלים לצורך המימוש ובוחנים את כל האספקטים.

<לירון ספרד: אני מקווה שיעבירו במהלך היום.

משה גפני: בסדר.

משה גפני: זה חשוב מאוד מכיוון שזה חיוני לגבי העניין הזה.

משה גפני: לגבי הנושא הזה של התקצוב עלייו דובר.

משה גפני: לגבי ה-108 שקלים, על פי חוק צריך להעביר את הכסף הזה לחינוך העצמאי.

משה גפני: אם הכסף לא עובר, זאת עבירה על החוק.

<אליעזר סורוצקין: יש לנו חוות דעת משפטית שהעובדים יכולים לתבוע אותנו על זה.

משה גפני: כן.

משה גפני: , לגבי העניין הזה, אני סבור שהממונה על השכר בעצם העובדה שהוא לא מתקצב את הגופים שמופיעים בחוק יסודות התקציב, הוא עובר על החוק או שהוא נותן ידו לעבור על החוק.

משה גפני: אבל אנחנו נמשיך את הדיון בעניין הזה.

משה גפני: אני שמח שמשרד החינוך אומר שהוא ישמח להעביר את הכסף הזה.

משה גפני: אני מבקש ממנהל הוועדה לקבוע בשבוע הבא המשך דיון.

משה גפני: בהמשך הדיון אני רוצה שיביאו את אגף התקציבים וכמובן את הממונה על השכר ואת ההסתדרות הכללית.

משה גפני: אני מבקש, אם אתה יכול להעביר לערן יעקב ממני שאני לא מקבל את העמדה הזאת.

משה גפני: אסור שתעמדו מהצד.

משה גפני: לא עמדתם מהצד בעבר ואתם לא צריכים לשבור את המסורת הזאת.

משה גפני: אתם לא עוצמים עיניים, ראש קטן וזה מה שיש לנו, הסכם, ואנחנו מעבר לזה לא עושים כלום.

משה גפני: לא היה כך בעבר.

משה גפני: אצל אף ממונה על השכר מאז אני נמצא כאן, ואני נמצא כאן הרבה שנים, לא היה דבר כזה.

משה גפני: הוא לא התעלם מהעניין.

משה גפני: אגב, למה מעבירים את אלף השקלים?

משה גפני: זה גם כן רק לעובדי מדינה.

משה גפני: אני לא שואל אלא אני אומר לסיכום.

משה גפני: אני סבור שהממונה על השכר צריך להיות בעניין.

משה גפני: נקודה.

משה גפני: הוא לא יכול להתעלם מהעובדה הזאת שלוקחים חלק מהאוכלוסייה ואומרים לה תהיי ענייה או שתקבלי פחות מכפי שמקבלים אחרים.

משה גפני: לא יכול להיות.

משה גפני: אם אני הייתי הממונה על השכר, לא הייתי מאפשר לדבר הזה לקרות.

משה גפני: הייתי קורא לאגף התקציבים, הייתי קורא למי שמתקצב, הייתי קורא למשרד החינוך, הייתי קורא לכולם והייתי אומר רבותיי, בואו נחליט מה עושים עם זה.

משה גפני: לוקחים כאן אוכלוסייה ואומרים לה תהיי ענייה.

משה גפני: אין לדבר סוף וזה יכול להגיע לממדים שאי אפשר לתאר אותם.

משה גפני: אני לא מתכוון להסכים לעניין הזה.

משה גפני: אנחנו נקיים את הדיון הזה.

משה גפני: אני מבקש שתבדוק את הנושא של ה-108 שקלים.

משה גפני: לפי דעתי זה נראה דבר שמיותר אפילו לקיים עליו את הדיון וצריך לגמור אותו לפני כן.

משה גפני: אני בשבוע הבא אמשיך את הדיון.

משה גפני: אני מבקש את אגף התקציבים.

משה גפני: אני מבקש, אם אפשר, שיבואו האנשים הבכירים.

משה גפני: אני רוצה גם את הממונים על השכר ואת הממונה על התקציבים ואני רוצה גם את משרד החינוך וכמובן את החשב הכללי.

משה גפני: אני מבקש את כולם בדיון הזה.

משה גפני: אני מודה לכם על ההשתתפות.

משה גפני: אנחנו התקדמנו צעד אחד קדימה בעניין הזה של התוספת של אלף השקלים שתינתן למורים במוסדות הפטור ולגבי הדברים האחרים אנחנו נמשיך את הדיון בשבוע הבא.

משה גפני: תודה רבה.

משה גפני: הישיבה נעולה.